2015 warmste jaar nóg2015 se gemiddelde temperatuur van Januarie tot Desember. Foto: NOAA Die Amerikaanse nasionale oseanografiese en atmosferiese administrasie (NOAA) het Woensdag bekend gemaak dat 2015 amptelik die warmste jaar was sedert rekordhouding begin het. “In 2015 was die gemiddelde temperature op die aarde se land- en seeoppervlakte wêreldwyd die hoogste sedert daar in 1880 begin is om rekord daarvan te hou,” het die organisasie in ŉ verslag bekend gemaak. Desember is boonop as die warmste maand in 136 jaar opgeteken. In Desember was die gemiddelde temperatuur 1,33 °C hoër as die hoogste gemiddelde temperatuur wat in die 20ste eeu aangeteken is. Desember se gemiddelde temperatuur. Foto: NOAA